text: Hercal, compromesos amb la qualitat i la satisfacció dels nostres clients
  Hercal, des de l'inici de la seva activitat empresarial, té com a objectiu fonamental la satisfacció plena dels requeriments i terminis d'execució dels projectes que assumeix. I aquest objectiu només és viable sobre la base d'una òptima organització i d'un equip de persones competents i especialitzades en els seus respectius àmbits de responsabilitat.
  A Hercal comptem en plantilla amb un equip professional format per tècnics titulats i personal administratiu amb àmplia experiència i capacitat per desenvolupar totes les tasques derivades de la nostra activitat dins del sector de la construcció.
  Disposem també d'encarregats d'obra, maquinistes i operaris experimentats en totes les disciplines de la construcció, garantia d'una feina ben feta.
  Equip Mòbil per matxucar àrids Kleeman MR110ZS
  Excavadora giratòria de cadenes Volvo EW210D
  Flota d'excavadores Hercal
  Flota pròpia de camions banyera
  Maquinària pròpia per l'execució de projectes
  Hercal disposa d'una àmplia i versàtil flota de vehicles i de maquinària en propietat que inclou excavadores de diferents tonatges i especificacions, amb rodes i cadenes, de les principals marques com Volvo o Caterpillar, així com robots de demolició i un equip per a matxucar i produir àrids reciclats.
  En definitiva, un equip potent i tecnològicament avançat que ens permet assumir l'execució integral d'obres civils, demolicions, excavacions, moviments de terres, transport de maquinària mitjançant vehicles preparats per desplaçar equips de petites i grans dimensions, servei de contenidors i transport de runes. Hercal compta també amb maquinistes experimentats que garanteixen uns nivells de productivitat adients per a l'execució de les obres en els terminis establerts.
  Hercal disposa d'unes modernes instal·lacions a la ciutat de Terrassa (Barcelona), on s'ubiquen les nostres oficines, magatzem de materials, pàrquing de maquinària i els tallers des d'on es fa el manteniment i reparació de les màquines i vehicles.